### Ministru kabineta noteikumu projekta „Grozījumi Ministru kabineta 2010.gada 10.augusta noteikumos Nr. 742 „Detektīvdarbības licencēšanas un sertifikācijas noteikumi”” sākotnējās ietekmes novērtējuma ziņojums (anotācija)

|  |  |  |  |
| --- | --- | --- | --- |
| I. Tiesību akta projekta izstrādes nepieciešamība | | | |
| 1. | | Pamatojums | Ministru kabineta 2011.gada 12.jūlija sēdes protokollēmums Nr. 23 30.§ „Informatīvais ziņojums „Par turpmāko rīcību regulējuma par tiesību subjekta reģistrācijas apliecības izsniegšanu tikai pēc tā rakstveida pieprasījuma nodrošināšanai” paredz, ka atbildīgajām ministrijām atbilstoši kompetencei jāizstrādā un jānodrošina Ministru kabineta informatīvā ziņojuma 6.2. apakšpunktā noteikto normatīvo aktu projektu virzība pēc iespējas vienlaicīgi ar citiem būtiskiem grozījumiem attiecīgajos normatīvajos aktos un nosakot to spēkā stāšanās laiku 2012. gada 1. janvārī.  Ministru kabineta 2010.gada 12.oktobra sēdes protokola Nr.52 33.§ 2.punkts paredz ministrijām izvērtēt to kompetencē esošos tiesību aktus, kas reglamentē maksājumu veikšanu valsts budžetā (nodokļi, valsts nodevas, naudas sodi, citi nenodokļu ieņēmumi un maksa par valsts tiešās pārvaldes iestāžu sniegtajiem maksas pakalpojumiem) un līdz 2011.gada 30. novembrim veikt vai sagatavot un noteiktā kārtībā iesniegt Ministru kabinetā atbilstošus grozījumus tiesību aktos, ievērojot Ministru kabineta 2010.gada 12.oktobra noteikumos Nr. 972 „Kārtība, kādā veidā veicami maksājumi valsts budžetā un tie atzīstami par saņemtiem, un prasības tiešsaistes maksājumu pakalpojumu izmantošanai norēķinos ar valsts budžetu” lietoto maksājuma pakalpojumu veidu terminoloģiju un maksājumu atzīšanas par valsts budžetā saņemtiem kārtību. |
| 2. | | Pašreizējā situācija un problēmas | Ministru kabineta 2010.gada 10.augusta noteikumu Nr. 742 „Detektīvdarbības licencēšanas un sertifikācijas noteikumi” 6.5. apakšpunktā un 1.pielikumā ir noteikts, ka detektīvdarbības speciālajā atļaujā (licencē) norāda detektīvsabiedrības reģistrācijas apliecības numuru. Administratīvā procesa likuma 59. panta otrajā daļā ir noteikts, ka gadījumā, ja iestādei nepieciešamā informācija ir nevis administratīvā procesa dalībnieku, bet gan citas institūcijas rīcībā, iestāde to iegūst pati, nevis pieprasa no administratīvā procesa dalībniekiem. Turklāt Valsts pārvaldes iekārtas likuma 10. panta astotajā daļā ir ietverts princips, kas noteic, ka gadījumā, ja informācija, kas nepieciešama pārvaldes lēmuma pieņemšanai, kas regulē publiski tiesiskās attiecības ar privātpersonu, ir citas institūcijas rīcībā, iestāde to iegūst pati, nevis pieprasa no privātpersonas.  Savukārt Komerclikuma 1. panta pirmā daļa paredz, ka komersants ir komercreģistrā ierakstīta fiziskā persona (individuālais komersants) vai komercsabiedrība (personālsabiedrība un kapitālsabiedrība). Komerclikuma 12.panta pirmā daļa paredz, ka ieraksti komercreģistrā ir spēkā attiecībā uz trešajām personām ar to izsludināšanas dienu. Līdz ar to fiziskā persona vai komercsabiedrība iegūst komersanta statusu attiecībā uz trešajām personām ar ieraksta komercreģistrā izsludināšanas dienu, nevis, saņemot Uzņēmumu reģistra vestajos reģistros reģistrētā tiesību subjekta reģistrācijas apliecību. Līdz ar to reģistrācijas apliecības izsniegšanai nav juridiskas nozīmes.  Likuma „Par Latvijas Republikas Uzņēmumu reģistru” 9. panta pirmā daļa noteic, ka pēc Saeimas, Ministru kabineta, tiesībaizsardzības, kontroles institūciju un citu valsts pārvaldes iestāžu, kā arī tiesu izpildītāju pieprasījuma Uzņēmumu reģistrs bez maksas sniedz visu nepieciešamo informāciju no reģistriem, ievērojot normatīvajos aktos noteiktos ierobežojumus. Tādējādi normatīvajos aktos ir noteikta iespēja iepazīties ne tikai ar komercreģistra ierakstiem, bet visu Uzņēmumu reģistra vesto reģistru ierakstiem un reģistrācijas lietai pievienotajiem dokumentiem.  Vienlaikus nepieciešams izdarīt grozījumu noteikumu projekta VIII sadaļā „Valsts nodevas apmērs par speciālās atļaujas (licences) vai sertifikāta izsniegšanu un maksāšanas kārtība”, nosakot, nodevas samaksai pielietojamos maksājumu pakalpojumu veidus atbilstoši Ministru kabineta 2010.gada 12.oktobra noteikumiem Nr. 972 „Kārtība, kādā veidā veicami maksājumi valsts budžetā un tie atzīstami par saņemtiem, un prasības tiešsaistes maksājumu pakalpojumu izmantošanai norēķinos ar valsts budžetu”. |
| 3. | | Saistītie politikas ietekmes novērtējumi un pētījumi | Projekts šo jomu neskar. |
| 4. | | Tiesiskā regulējuma mērķis un būtība | Noteikumu projekts paredz to, ka detektīvdarbības speciālajā atļaujā (licencē) netiks vairs norādīts detektīvsabiedrības reģistrācijas apliecības numurs, bet gan komersanta reģistrācijas numurs.  Vienlaikus noteikumu projekts paredz, ka valsts nodevu maksā pirms speciālās atļaujas (licences) vai sertifikāta saņemšanas un maksājumu veic ar tāda maksājumu pakalpojumu sniedzēja starpniecību, kurai ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē. |
| 5. | | Projekta izstrādē iesaistītās institūcijas | Iekšlietu ministrija. |
| 6. | | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | | Cita informācija | Nav |
| VII. Tiesību akta projekta izpildes nodrošināšana un tās ietekme uz institūcijām | | | |
| 1. | Projekta izpildē iesaistītās institūcijas | | Valsts policija. |
| 2. | Projekta izpildes ietekme uz pārvaldes funkcijām | | Projekts neparedz jaunas pārvaldes funkcijas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | | Jaunas valsts pārvaldes institūcijas nav jāveido. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | | Jaunas valsts pārvaldes institūcijas nav jāveido. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | | Esošo institūciju reorganizācija nav jāveic. |
| 6. | Cita informācija | | Nav |

Anotācijas II, III, IV, V un VI sadaļa – noteikumu projekts šīs jomas neskar.

Iekšlietu ministrs R. Kozlovskis

Vīza: valsts sekretāre I.Pētersone-Godmane

23.11.2011. 16:38

722

D. Radzeviča

67219418, dace.radzevica@iem.gov.lv